**DOKUMENTACIJA O NABAVI**

|  |
| --- |
| **Usluga ex-post provjere postupaka nabave korisnika bespovratnih sredstava u okviru provedbe reformske mjere C 1.5. R4-I1 Nacionalnog plana oporavka i otpornosti 2021.-2026.** |

**Poziv za dostavu ponuda**

Zagreb, travanj 2023.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Postupak jednostavne nabave
5. Procijenjena vrijednost nabave
6. Vrsta ugovora o javnoj nabavi
7. Opis predmeta nabave
8. Mjesto izvršenja usluge
9. Rok izvršenja usluge
10. Osnove za isključenje gospodarskog subjekta
11. Uvjeti sposobnosti ponuditelja
12. Oslanjanje na sposobnosti drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Vrsta, sredstvo i uvjeti jamstva
22. Način, datum, vrijeme i mjesto dostave ponuda
23. Otvaranje ponuda
24. Odabir ponuditelja

PRILOG I - Projektni zadatak

PRILOG II – Ponudbeni list

PRILOG III - Troškovnik

PRILOG IV - Kriteriji ekonomski najpovoljnije ponude

PRILOG V - Izjava o nekažnjavanju

PRILOG VI – Obrazac za stručnjake

1. Podaci o naručitelju:

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: https://poljoprivreda.gov.hr/

1. Podaci o osobi zaduženoj za komunikaciju s ponuditeljima:

Kontakt osobe: Marija Batinić Sermek, Marijana Herman

Telefon: 01/6440-912, 01/6106-391

e-mail: [marija.b-sermek@mps.hr](mailto:marija.b-sermek@mps.hr), marijana.herman@mps.hr

1. Evidencijski broj nabave: 189/2023/JN
2. Postupak jednostavne nabave:

Postupak jednostavne nabave: poziv za dostavu ponuda putem objave na službenoj stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/22-01/111, UR.BROJ: 525-05/156-22-1 od 19.12.2022. godine.

1. Procijenjena vrijednost nabave: 22.200,00 eura bez PDV-a.
2. Vrsta ugovora o javnoj nabavi

Predviđa se sklapanje ugovora o nabavi usluge.

1. Opis predmeta nabave

Predmet nabave je nabava usluge ex-post provjere postupaka nabave korisnika bespovratnih sredstava prema Pozivu na dostavu projektnih prijedloga za dodjelu bespovratnih sredstava za infrastrukturno opremanje posrednika u lancu doniranja hrane i banke hrane.

Okvirni procijenjeni broj nabava koje je potrebno pregledati je 57.

Detaljan opis predmeta nabave nalazi se u Projektnom zadatku (PRILOG I), a koji je sastavni dio ove dokumentacije o nabavi.

Dopušteno je nuditi isključivo cjelokupan predmet nabave.

1. Mjesto izvršenja usluge

Usluga će se izvršiti na lokaciji Izvršitelja koji je dužan osigurati uredski prostor te opremu za rad stručnjaka. Sve troškove koji proizlaze iz obveze Izvršitelja da osigura tehničku podršku u radu stručnjacima, uključujući i troškove pripreme svih isporučevina prema Naručitelju, Ponuditelj je u obvezi uključiti u iznos jedinične cijene u troškovniku te se isti neće obračunavati i plaćati zasebno. Prema potrebi, sastanci će se odvijati na lokaciji Naručitelja.

1. **Rok izvršenja usluge**

Usluga će se izvršavati od datuma potpisa ugovora o nabavi do kraja obrade svih postupaka nabave. Rok za pregled postupka nabave je 20 dana od zaprimanja dokumentacije (ukoliko je potrebno tražiti pojašnjenje i/ili dopunu dokumentacije od korisnika, rok nastavlja teći nakon zaprimanja navedenog).

Okvirno, angažman se očekuje od svibnja 2023. do prosinca 2023. godine.

1. **Osnove za isključenje gospodarskog subjekta**

10.1. Naručitelj će isključiti gospodarskog subjekta iz postupka jednostavne nabave:

1. Ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 110/1997, 27/1998, 50/2000, 129/2000, 51/2001, 111/2003, 190/2003, 105/2004, 84/2005, 71/2006,110/2007, 152/2008, 57/2011, 77/2011 i 143/2012) (u daljnjem tekstu: Kazneni zakon)

– članka 333. (udruživanje za počinjenje kaznenih djela) iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita

u gospodarskom poslovanju), članka 254. (zlouporaba u postupku javne nabave),

članka 291. (zlouporaba položaja i ovlasti), članka 292. (nezakonito pogodovanje),

članka 293. (primanje mita), članka 294. (davanje mita), članka 295. (trgovanje

utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje

mita

u gospodarskom poslovanju), članka 337. (zlouporaba položaja i ovlasti), članka 338.

(zlouporaba obavljanja dužnosti državne vlasti), članka 343. (protuzakonito

posredovanje), članka 347. (primanje mita) i članka 348. (davanje mita) iz Kaznenog

zakona

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100.

(novačenje za terorizam), članka 101. (obuka za terorizam) i članka 102. (terorističko

udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b

(novačenje i obuka za terorizam) iz Kaznenog zakona

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona ili

2. Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

* + 1. Za potrebe utvrđivanja navedenih okolnosti i dokazivanja da ne postoje

osnove za isključenje iz točke 10.1., ponuditelj je obvezan dostaviti:

izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Za potrebe utvrđivanja okolnosti iz ove točke gospodarski subjekt u ponudi dostavlja:

* Izjavu o nekažnjavanju iz PRILOGA IV ove dokumentacije

**(Izjava mora biti potpisana od strane ovlaštene osobe gospodarskog subjekta.)**

Naručitelj će nakon rangiranja ponuda, sukladno kriteriju za odabir, od najpovoljnijeg ponuditelja zatraži ovjeru dostavljene Izjave kod javnog bilježnika.

* + 1. Dokumenti iz točke 10.1.1. ne smiju biti stariji više od šest mjeseci od dana slanja ovog poziva za dostavu ponude.
  1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih

obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. Za potrebe utvrđivanja navedenih okolnosti i dokazivanja da ne postoje

osnove za isključenje iz točke 10.2., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta. *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 10.2.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

10.2.2. Dokument iz točke 10.2.1. ne smije biti stariji od dana slanja ovog poziva za dostavu ponude.

10.2.3.Osnove za isključenje iz točke 10.1. i 10.2. primjenjuju se i na podugovaratelje te su isti dužni na isti način dokazati da ne postoje osnove za isključenje iz točke 10.1. i 10.2. ove dokumentacije o nabavi.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

1. **Uvjeti sposobnosti**
   1. Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. (Ponuditelj može dostaviti presliku izvoda).
    2. Dokument iz točke 11.1.1. ne smije biti stariji od dana slanja ovog poziva za dostavu ponude
    3. Navedeni dokaz je potrebno dostaviti i za podugovaratelje ako postoje.

**11.2. Tehnička i stručna sposobnost**

U svrhu dokazivanja sposobnosti za obavljanje tehničke i stručne sposobnosti, ponuditelj je obvezan dostaviti:

**11.2.1.** Popis glavnih usluga pruženih u godini u kojoj je započeo postupak javne nabave i tijekom tri (3) godine koje prethode toj godini.

Popis sadržava vrijednost usluge, datum te naziv druge ugovorne strane.

Minimalna razina sposobnosti: : Iz popisa mora biti vidljivo da je gospodarski subjekt izvršio minimalno dvije (2) usluge koje su iste ili slične grupi predmeta nabave za koju se podnosi ponuda.

Usluge slične predmetu nabave podrazumijevaju ugovore/projekte vezane za pripremu ili provedbu postupaka u području javne nabave ili kontrolu provedenih postupaka u području javne nabave, a u skladu s pravilima koja uređuju postupak javne nabave.

**11.2.2.** Ponuditelj treba dokazati da raspolaže osobama koje posjeduju stručno znanje potrebno za izvršenje predmeta nabave. Naručitelj definira broj stručnjaka kako bi se osigurala pravovremena provedba ugovora o pružanju usluge koja je predmet nabave i to:

* **3 (tri) stručnjaka** **od kojih svaki:**
* posjeduje važeći certifikat iz područja javne nabave te
* ima najmanje 3 (tri) godine iskustva u području javne nabave (sudjelovanje u pripremi dokumentacije o nabavi, provođenje postupaka javne nabave, pregled i ocjena ponuda, davanje stručnih savjeta vezanih uz postupke javne nabave).

U svrhu dokazivanja zadanih uvjeta sposobnosti, ponuditelj je dužan dostaviti:

* **popis predloženih stručnjaka (**imenom i prezimenom**)**
* **za svakog stručnjaka važeći certifikat iz područja javne nabave**
* **za svakog stručnjaka ispunjen Prilog VI – Obrazac za stručnjake (DIO 1 - *Iskustvo u području javne nabave*)**

Naručitelj zadržava pravo provjere dostavljenog dokaza uvjeta sposobnosti kod trećih strana.

Stručnjak koji je predložen u ponudi mora biti stručnjak koji će uistinu izvršavati uslugu prema Ugovoru.

Zamjena stručnjaka je moguća jedno uz pisano odobrenje Naručitelja, uz uvjet da zamjenski stručnjaci zadovoljavaju sve uvjete iz ovog Poziva i za isto dostave dokaze. Zamjena stručnjaka nije moguća dok stručnjak koji je započeo s obradom pojedinačnog predmeta isti ne dovrši, osim u slučajevima izvanrednih okolnosti ili više sile, uz suglasnost Naručitelja.

U slučaju postojanja podugovaratelja, isti je dužan dokazati da na raspolaganju ima najmanje 1 (jednog) traženog stručnjaka sukladno propisanim kvalifikacijama te da za podugovaratelja postoji profesionalna sposobnost.

U slučaju zajednice ponuditelja, svaki član zajednice pojedinačno dokazuje propisane uvjete te da postoji profesionalna sposobnost dok se za ostale propisane uvjete moguće osloniti na sposobnost drugih gospodarskih subjekata, uz uvjet da zajednica ponuditelja ima na raspolaganju najmanje 2 (dva) stručnjaka.

U slučaja oslanjanja na sposobnost drugih gospodarskih subjekata, bez obzira na pravnu prirodu njihova međusobna odnosa, ponuditelj mora dokazati Naručitelju da će imati na raspolaganju resurse nužne za izvršenje predmeta nabave, primjerice, prihvaćanjem obveze drugih gospodarskih subjekata da će te resurse staviti na raspolaganje ponuditelju.

Kao dokaz ponuditelj mora dostaviti Ugovor o poslovnoj suradnji/Ugovor o djelu/Izjavu drugog gospodarskog subjekta.

1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju sesposobnost oslonio radi dokazivanja kriterija za odabir ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta. Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. **Sadržaj i način izrade ponude**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokumente navedene u točkama 10.1. i 10.2. ovog poziva za dostavu ponuda kojima ponuditelj dokazuje da ne postoje osnove za isključenje

2. Dokumente navedene u točkama 11.1 i 11.2. ovog poziva za dostavu ponuda

3. Popunjeni ponudbeni list (prilog II)

4. Popunjeni troškovnik (prilog III)

5. Ispunjen prilog VI - Obrazac za stručnjake; DIO 2 - Specifično iskustvo stručnjaka, ako je primjenjivo

1. **Način određivanja cijene ponude**

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog II).

U cijenu ponude bez PDV-a moraju biti uračunati svi troškovi i popusti. Cijena ponude kao i jedinične cijene su fiksne i nepromjenjive za cijelo vrijeme trajanja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u eurima.

1. **Kriterij za odabir ponude**

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi.

Ugovor će se sklopiti s ponuditeljem čija ponuda ostvari najveći broj bodova, sukladno Kriteriju odabira i načinu izračuna ocjene ponuda koji se nalazi u prilogu IV ove dokumentacije o nabavi.

1. **Jezik i pismo ponude**

Ponuda sa svim traženim prilozima podnosi se na hrvatskom jeziku i latiničnom pismu.

1. **Rok valjanosti ponude**

**Rok valjanosti ponude je 60 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. **Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. **Rok, način i uvjeti plaćanja**

Plaćanje se vrši u mjesečnim ratama (prema izdanim računima pružatelja usluge, u roku 30 dana od zaprimanja računa) po stvarno provedenim pregledima dokumentacije i postupaka nabave završenima u prethodnom mjesecu, a na temelju isporučenih stručnih mišljenja iz točke 3. Projektnog zadatka.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.

Način plaćanja: doznakom na žiro račun ponuditelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2023. godinu na poziciji K865026 UNAPRJEĐENJE SUSTAVA DONIRANJA HRANE – NPOO, konto 3237 – Intelektualne i osobne usluge, izvor financiranja 581 - Mehanizam za oporavak i otpornost.

1. Vrsta, sredstvo i uvjeti jamstva

**Jamstvo za uredno ispunjenje ugovora za slučaj povrede ugovornih obveza**

Odabrani ponuditelj s kojim će naručitelj sklopiti ugovor o javnoj nabavi u obvezi je dostaviti jamstvo za uredno ispunjenje ugovora za slučaj povrede ugovornih obveza u obliku zadužnice ili bjanko zadužnice na iznos 10% (deset posto) vrijednosti Ugovora bez PDV-a.

Zadužnicu ili bjanko zadužnicu će odabrani ponuditelj dostaviti potvrđenu od strane javnog bilježnika i popunjenu sukladno Pravilniku o obliku i sadržaju zadužnice (NN, 115/12 i 82/17) ili Pravilniku o obliku i sadržaju bjanko zadužnice (NN, 115/12 i 82/17), bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima (NN, 35/05, 41/08, 125/11 i 78/15).

Ponuditelj **može** dati i novčani polog, u traženom iznosu jamstva u eurima temeljem članka 214. stavak 4. ZJN 2016, na račun Naručitelja: HR1210010051863000160, poziv na broj: 64  9725–47480-OIB uplatitelja, s naznakom „Jamstvo za uredno ispunjenje ugovora – Evidencijski broj nabave: 189 /2023/JN“.

Odabrani će ponuditelj naručitelju predati jamstvo za uredno izvršenje ugovora najkasnije u roku od 20 (dvadeset) dana od dana potpisa ugovora o javnoj nabavi.

U slučaju produženja roka trajanja ugovora, odabrani ponuditelj dostavlja produženo jamstvo za dobro izvršenje ugovora s rokom važenja 30 dana nakon isteka roka trajanja ugovora, sukladno prethodno navedenim uvjetima.

1. **Način, datum, vrijeme i mjesto dostave ponuda**

Ponuda sa svim traženim dokumentima se dostavlja skenirana elektroničkom poštom na adrese [javna.nabava@mps.hr](mailto:javna.nabava@mps.hr) i marijana.herman@mps.hr.

Rok za dostavu ponuda je najkasnije do **19.04.2023. do 17:00h**.

1. **Otvaranje ponuda**

Naručitelj neće javno otvarati ponude obzirom da se radi o postupku jednostavne nabave.

1. **Odabir ponuditelja**

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za sklapanje ugovora o nabavi.

Za odabir je dovoljna jedna prihvatljiva ponuda.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.